******

***PROJEKT***

***„POTICAJ UDRUŽENJIMA I KOMORAMA“***

***SMJERNICE ZA PODNOSIOCE PROJEKTNIH PRIJEDLOGA***

***SMJERNICE ZA PODNOSIOCE PROJEKTNIH PRIJEDLOGA***

***PROJEKT „POTICAJ UDRUŽENJIMA I KOMORAMA“***

***Svrha projekta:***

*Razvoj i afirmacija poduzetništva i obrta, pružanje podrške malim i srednjim preduzećima na uvođenju digitaliziranog modela poslovanja i unapređenja učinkovitosti proizvodnje kao odgovor na posljedice pandemije COVID-19; interesno umrežavanje poduzetnika i obrtnika, organizovano zastupanje interesa poduzetnika i obrtnika na zajedničkom tržištu, opstanak i razvoj komorskog sistema u Federaciji Bosne i Hercegovine, edukacija članova komora i udruženja, promocija poduzetništva, sufinansiranje odobrenih EU projekata koji podržavaju razvoj poduzetništva*

***Kriteriji za raspodjelu sredstava:***

*Namjena projekta, izvori - način finansiranja, broj članova udruženja i komora, nivo organiziranosti udruženja i komora, ravnomjerniji regionalni razvoj (stepen razvijenosti JLS), poticaji Ministarstva u posljednjih pet (5) godina*

|  |  |  |
| --- | --- | --- |
| ***KRITERIJ*** | ***MAX BROJ BODOVA*** | ***USLOV ZA MAX BROJ BODOVA*** |
| *Namjena projekta* | *25 bodova* | *Projekti čija je namjena edukacija* *MSP-a* *na uvođenju digitaliziranog modela poslovanja* |
| *Izvori-način finansiranja* | *20 bodova* | *Procent vlastitog finansiranja projekta veći od 80%* |
| *Broj članova udruženja ili komora* | *10 bodova* | *Aplikanti koji imaju 100 i više članova udruženja ili komore* |
| *Organiziranost udruženja i komora* | *10 bodova* | *Federalni nivo* |
| *Ravnomjerniji regionalni razvoj (stepen razvijenosti JLS)* | *10 bodova* | *Maksimalan broj bodova će se dodijeliti projektima korisnika iz izrazito nerazvijenih JLS* |
| *Dosadašnji poticaji od strane Ministarstva* | *25 bodova* | *Aplikanti koji nisu koristili poticajna sredstva Ministarstva u zadnjih pet (5) godina* |

***Kategorija korisnika sredstava***

*Udruženja poduzetnika i obrtnika, privredne i obrtničke komore koje svojim projektima promovišu i potiču razvoj poduzetništva i obrta u Federaciji Bosne i Hercegovine i imaju najmanje* ***jednog (1)*** *zaposlenog na neodređeno vrijeme.*

*Prijava mora obvezno sadržavati:*

1. ***Pravilno popunjen Zahtjev za uključivanje u projekt - Obrazac projekta***
* ***U poglavlju Podnosilac zahtjeva***

*Popuniti sve tražene rubrike*

* ***U poglavlju II - 1 – Sažetak projekta*** *- navesti osnovne elemente planiranog projekta, planirane aktivnosti, cilj i očekivane rezultate.*
* ***U poglavlju II - 2 – Namjena utroška finansijskih sredstava*** *- navesti tražene podatke o namjeni utroška finansijskih sredstava u cilju realizacije projekta, kao i odnos vlastitih sredstava i sredstava Ministarstva u finansiranju projekta. Korisnik sredstava će biti dužan pravdati utrošak ukupnih sredstava predviđenih za realizaciju projekta, kako vlastitih tako i sredstava Ministarstva. Pravdanje će se vršiti sa odgovarajućom dokumentacijom, čiji datumi mogu biti samo poslije datuma objave Javnog konkursa u Službenim novinama Federacije BiH. Za sva neopravdana sredstva Ministarstvo će pokrenuti proceduru povrata istih sukladno Zakonu i to u iznosu koji je proporcionalan učešću sredstava Ministarstva u realizaciji ukupnog projekta. Projektom zahtijevana sredstva ne mogu sadržavati troškove tekućih komunalnih usluga (telefon, struja, voda, gas i sl.), osobnih dohodaka / plaća, doprinosa, službenih putovanja i ostalih naknada djelatnicima korisnika sredstava, konzumiranja jela, pića i sličnih aktivnosti.*

***Maksimalan iznos sredstava koji se može zahtijevati od strane Federalnog ministarstva razvoja, poduzetništva i obrta iznosi 6.000,00 KM.***

***Na kraju dokumenta obavezno navesti mjesto, datum i potpis odgovorne osobe, te ovjeriti pečatom podnositelja zahtjeva.***

1. ***Ostala dokumentacija***

***Uz Zahtjev za uključivanje u projekat – Obrazac projekta potrebno je dostaviti slijedeću dokumentaciju:***

1. *Rješenje o registraciji/Akt o osnivanju*
2. *Statut podnosioca zahtjeva*
3. *Uvjerenje o poreznoj registraciji (ID ili PDV broj)*
4. *Uvjerenje od Porezne uprave Federacije BiH o izmirenim obavezama po osnovu poreza i doprinosa,* ***sa brojem ili listom osiguranih osoba za obveznika***
5. *Uvjerenje o izmirenim obavezama po osnovu PDV-a (ukoliko PDV obveznik)*
6. *Potvrdu o prebivalištu za odgovornu osobu (CIPS)*
7. *Popis članova udruženja/komore*
8. *Izjava o realizaciji projekta (I - 1)*
9. *Izjava o neosuđivanosti i nevođenju postupka po osnovu privrednog kriminala (I - 2)*
10. *Izjava o nesudjelovanju u koruptivnim radnjama (I - 3)*

***Naprijed navedenu dokumentaciju složiti po datom redoslijedu***

*Svi prilozi trebaju biti izdani od strane nadležnih organa. Priložena dokumenta ne smiju biti starija od tri (3) mjeseca od dana objavljivanja ovog konkursa u „Službenim novinama Federacije BiH“, izuzev rješenja o registraciji, statuta i uvjerenja o poreznoj registraciji. Sve priložene kopije dokumenata trebaju biti ovjerene od strane nadležnih organa ovjerom ne starijom od tri (3) mjeseca od dana objavljivanja Javnog konkursa u „Službenim novinama Federacije BiH“.*

*Sve Izjave sa tekstom koje je sačinilo ovo ministarstvo treba da budu potpisane od strane odgovorne osobe – podnositelja zahtjeva i trebaju biti ovjerene i od strane nadležnih organa.*

*Obrazac Zahtjeva za uključivanje u projekt - Obrasca projekta i sve Izjave mogu se preuzeti na internet stranici Ministarstva* [***www.fmrpo.gov.ba***](http://www.fmrpo.gov.ba) *i**trebaju biti popunjene elektronski****.***

***NAČIN PODNOŠENJA PRIJAVE***

*Prijave sa odgovarajućom dokumentacijom šalju se preporučeno poštom u zapečaćenim kovertama na adresu:*

***Federalno ministarstvo razvoja, poduzetništva i obrta***

***dr. Ante Starčevića b.b.******(Hotel „Ero“) 88000 Mostar,***

*sa naznakom:*

***Ne otvarati–po Javnom konkursu za Projekt „Poticaj udruženjima i komorama“***

***Na poleđini koverte obavezno navesti:***

* ***naziv–ime podnosioca prijave;***
* ***adresu i kontakt telefon;***
* ***ovjeriti pečatom podnosioca prijave.***

***Prijave se dostavljaju zaključno sa 02.07.2021.godine (petak), odnosno prihvatit će se prijave koje imaju poštanski pečat najkasnije sa navedenim datumom.***

*Neblagovremene prijave, prijave koje nemaju sve potrebne elemente kao i prijave koje ne ispunjavaju uslove Javnog konkursa bit će odbačene.*

*U postupku Javnog konkursa Ministarstvo ne snosi nikakve troškove sudionicima na konkursu te zadržava pravo da u slučaju opravdanosti poništi Javni konkurs.*

*Prispjela dokumentacija se neće vraćati.*

***IZBOR KORISNIKA***

*Izbor korisnika grant sredstava vrši Komisija za odabir korisnika sredstava. Komisiju za odabir korisnika sredstava imenuje federalni ministar razvoja, poduzetništva i obrta.*

*Zadatak Komisije je da u skladu sa odredbama Pravilnika o postupcima u provođenju Programa razvoja male privrede („Službene novine Federacije BiH“, broj 50/13, 55/13 i 86/13), i na osnovu propisanih kriterija iz Odluke o usvajanju Programa utroška sredstava s kriterijima raspodjele sredstava tekućih transfera i ovog javnog konkursa, izvrši rangiranje korisnika grant sredstava*

*Ukoliko zahtijevana poticajna sredstva budu veća u odnosu na planirana, Ministarstvo će raspodjelu istih izvršiti u skladu s utvrđenom rang listom do utroška planiranih sredstava.*

*Nakon obrade prispjelih prijava Ministarstvo će objaviti rezultate Javnog konkursa u „Službenim novinama Federacije BiH" i na internet stranici Ministarstva, a podnosioci prijava se neće pojedinačno obavještavati.*

*Sa podnosiocima prihvaćenih prijava Ministarstvo zaključuje ugovore, kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, te nadzor nad utroškom istih.*

*Podnosioci prijava čije se prijave odbace, mogu uložiti prigovor Ministarstvu u roku* ***od osam (8) dana*** *od dana objave rezultata Javnog konkursa u „Službenim novinama Federacije BiH", radi provjere činjenica i objektivnosti ocjene ponude.*

*Sva dodatna pitanja u vezi ovog Javnog konkursa se mogu dostaviti putem elektronske pošte, najkasnije u roku* ***od sedam (7) dana*** *prije isteka roka za podnošenje prijava, sa jasno naznačenim nazivom konkursa u predmetu poruke, i to na sljedeću e-mail adresu:* ***grant@fmrpo.gov.ba******.***

*Svi odgovori na pitanja koji mogu biti relevantni i za ostale podnosioce prijava biti će objavljeni na internet stranici Ministarstva.*